बोले- प्ले स्कूल से लेकर फिल्म स्कूल में ड्रॉप करने तक, रणवीर-शिल्पा ने दी बधाई
Rohit Shetty Son Central Film School London Journey Begin, फिल्ममेकर रोहित शेट्टी के बेटे ने हाल ही में सेंट्रल फिल्म स्कूल लंदन में एडमिशन ले लिया है। बेटे को ड्रॉप करने लंदन पहुंचे डायरेक्टर ने स्कूल के गेट से एक फोटो शेयर की।
फिल्ममेकर रोहित शेट्टी के बेटे ईशान ने हाल ही में सेंट्रल फिल्म स्कूल लंदन में एडमिशन ले लिया है। बेटे को ड्रॉप करने लंदन पहुंचे डायरेक्टर ने स्कूल के गेट से एक फोटो शेयर की।
चर्चा है कि रोहित के 16 साले के बेटे ईशान अपने पिता के नक्शेकदम पर चलते हुए फ्यूचर में फिल्म इंडस्ट्री जॉइन करेंगे।
ब्लैक आउटफिट्स में ट्विनिंग करते दिखे
रविवार को रोहित ने अपने इंस्टाग्राम हैंडल पर बेटे के साथ एक फोटो शेयर की जिसमें वो उसे फिल्म स्कूल के बाहर ड्रॉप करते हुए नजर आ रहे हैं। तस्वीर में दोनों ब्लैक आउटफिट्स में ट्विनिंग कर रहे हैं।
इसे शेयर करते हुए रोहित ने लिखा- ‘उसे प्ले स्कूल ड्रॉप करने से लेकर फिल्म स्कूल ड्रॉप करने तक, वक्त कितने जल्दी बीतता है।’
कई सेलेब्स ने दी बधाई
रोहित की इस फोटो पर रणवीर सिंह, शिल्पा शेट्टी, आर माधवन और अनुपम खेर समेत कई सेलेब्स ने कमेंट करते हुए डायरेक्टर को बधाई दी है।
रणवीर ने लिखा, वाउ, अमेजिंग, गॉड ब्लेस।’ वहीं शिल्पा ने लिखा, ‘उसे मेरी तरफ से शुभकामनाएं देना।’ इसके अलावा आर माधवन ने भी कमेंट किया, ‘ऑल द वेरी बेस्ट। वो आपको गर्व महसूस करवाएगा।’
रोहित से भी बड़े फिल्मी हैं ईशान 
इससे पहले एक इंटरव्यू में अपने बेटे के बारे में बात करते हुए रोहित ने कहा था, ‘मुझे लगता है कि ईशान को यह सोचकर खुशी होती है कि उसके पापा डायरेक्टर हैं। वो सबको बताता रहता है कि मैं रोहित शेट्‌टी का बेटा हूं। ईशान मुझसे से भी बड़ा फिल्मी है।
इन दिनों होस्ट कर रहे ‘खतरों के खिलाड़ी 13’
वर्क फ्रंट की बात करें तो रोहित की आखिरी फिल्म सर्कस थी जो फ्लॉप रही थी। वे इन दिनों टीवी रियलिटी शो खतरों के खिलाड़ी 13 को होस्ट करते हुए नजर आ रहे हैं।
रोहित शेट्‌टी, बॉलीवुड के मशहूर एक्टर और एक्शन कोरियोग्राफर रहे एमबी शेट्‌टी के बेटे हैं। रोहित को गोलमाल फ्रेंचाइजी और कॉप यूनिवर्स फिल्मों के लिए जाना जाता है।